Eripol

Eripol ye un lugar d'o municipio de Barcabo, en Sobrarbe. A suya población yera de 11 habitants en a zaguera recensada que hi fión.

Iste lugar yera titular d'un castiello que dominaba ra altiplana d'o Viello Sobrarbe y ros trangos d'a siarra d'Olsón por a suya ubicación estratechica a l'alto d'o collau de l'Eripol


D'ista antiga fortificación no se'n troban si que bellas trazas de parez endazaga de l'actual ilesia.

A ilesia ye chicorrona como tot en iste nuclio, y fue construyida en a suya forma actual en meyas d'o sieglo XVI (anyadas 1559-1560), cuan por mal estau de ra viella ilesia de Sant Antón, actualment desaparexida, s'abión de recuperar os cultos a ra present. A nao tien forma de cruz latina, con altars laterals y una sacristía afechada tardanament ta l'altar prencipal.

O barrio antigo d'o lugar fa puyada enta a ilesia y ro castiello, y ye destacable ra ruralidat de tod él, con a conservación de a-saber-las trazas de l'arquitectura popular d'ista comarca. Son caracteristicas as carreras empedradas encara a l'actualidat, y bellas suportaladas con arcadas y patios d'as casas d'o lugar.

150px|thumb|left|Una carrera d'Eripol, con os suyos empedraus tradicionals.
250px|thumb|right|A suportalada tradicional d'una de ras casas d'Eripol.

Cheografía
Cheodesia
Bi ha un vértiz cheodesico a una altaria de 916 metros dende o livel d'a mar Fuella d'o vértiz cheodesico en un cerro que bi ha a o norte d'o lugar.

 Fiastas 
Día lunes de Pentecostés (chunio); como en atros lugars d'a redolada, romería enta o santuario de Santa María de ra Noguera.
13 d'agosto; Fiasta Mayor.

Referencias

Categoría:Lugars de Barcabo
Categoría:Vertices cheodesicos d'Aragón
Categoría:Localidaz d'a diocesi de Uesca en Sobrarbe